દિગ્વિજયના નજીકના વરિષ્ઠ નેતા મહેશ જોશી પણ એવું માને છે કે આગામી વિધાનસભાની ચૂંટણીમાં દિગ્ગી રાજા મહત્વની ભૂમિકા નિભાવશે. તેમની નર્મદા પરિક્રમા કોંગ્રેસ કાર્યકરોને બહાર લાવી રહી છે. આ કોંગ્રેસની વાપસીના સંકેત છે. તેઓ દિગ્વિજયની આ પરિક્રમાનો શ્રેય તેમની પત્ની અમૃતા સિંહને આપતા કહે છે કે, આટલી વિષમ પરિસ્થિતિમાં તેમણે તેના પતિને સાથ આપ્યો છે તે ખરેખર પ્રશંસનિય વાત છે. તેમના સહકાર વગર દિગ્વિજય આ યાત્રા ન કરી શક્યા હોત. દિગ્વિજયસિંહ હવે પરિક્રમા બાદ બીજી યાત્રાની તૈયારી કરી રહ્યા છે. જે પ્રદેશના દરેક જિલ્લામાં જશે, આ યાત્રા લોકો સાથે સંવાદની યાત્રા હશે.